kalixlouiis/myanmar-wikipedia-corpus huggingface dataset:
ထိုအဖွဲ့အစည်းသည် နိုင်ငံတဝှမ်းရှိ လူငယ်အားကစားအစီအစဉ်များကို အားပေးကူညီထောက်ပံခဲ့ပြီး နိုင်ငံတဝှမ်းရှိ မြို့များတွင် အားကစားကွင်းပေါင်း ၅ဝ ကျော်ကို တည်ဆောက်ပေးခဲ့သည်။
နည်းပြများ၊ သင်ကြားချက် စာရွက်စာတမ်းများကို ပုံနိုပ်ထုတ်ဝေပေးခြင်း၊ အားကစားအဆောက်အအုံများကို ပြန်လည်ပြုပြင် တည် ဆောက်ခြင်းစသည့် လေ့ကျင့်သင်ကြားပေးသည့် အစီအစဉ်များအတွက် လိုအပ်သည့် ငွေကြေးထောက်ပံပေးပြီး ထိပ်တန်းနည်းပြများ၊ သင်တန်းသားများကို အင်္ဂလန်၊ ဟော်လန်နှင့် စပိန်နိုင်ငံများရှိ ဘောလုံးအသင်းများသို့ သွားရောက်လည်ပတ်နိုင်ရန် ပို့ဆောင်ပေး ခဲ့သည်။
၂၀၀၆ တွင် အမျိုးသားဘောလုံးပညာသင်တန်းကျောင်းကို အသက် ၃၈ နှစ်တွင်ကွယ်လွန်ခဲ့သူ Yuri Konoplev (၅၇) မှတည်ထောင် ခဲ့သည့် Samara Oblast, Togliatti အနီးရှိ Primorsky တွင်တည်ရှိသော ဘောလုံးပညာစီမံခန့်ခွဲမှုသင်တန်းကျောင်းမှ လွှဲပြောင်း ရယူခဲ့သည်။
လက်ရှိတွင် ထိုသင်တန်းကျောင်းတွင် လူငယ် ၁၀၀ဝ ကျော်ကို ကျောင်းအိပ်ကျောင်းစားထားရှိသည်။
ကရင်မလင် နှင့် ဆက်ဆံရေး ဘောရစ်ယဲ့ဆင် အစပိုင်းတွင် သူကိုယ်သူ အလွန်ဩဇာအာဏာကြီးမားသောလုပ်ငန်းရှင် သူဌေးကြီး ဘောရစ် ဘာရက်ဇော့ဗ်စကီး ၏ လက်ထောက်တယောက်အဖြစ် ဖော်ပြခဲ့ သည်။
“ ဘာရက်ဇော့ဗ်စကီး အောင်မြင်ဖြစ်ထွန်းခဲ့သည့်အဆင့်တိုင်းတွင် အေဘရာမိုဗစ်ချ် ရှိနေခဲ့ပြီး စောင့်ကြည့် သင်ယူခဲ့သည်။
” ကရင်မလင် မှ တချို့ လူနည်းစုဖြစ်သော လက်ဝါးကြီးအုပ်စီးပွားရေးသမားများအား ၎င်းတို့၏ အတိတ်က အောင်မြင်ခဲ့သော လုပ်ငန်းများနှင့်ပက်သက်၍ တာဝန်ယူ ပေးရန် ကရင်မလင်မှ ဆုံးဖြတ်ချက်ချဖို့ အရိပ်အရောင် သန်းလာသောအခါ Sibneft နှင့် Yukos လုပ်ငန်းများကို ပေါင်းစည်းလိုက်ဖို့ အဆိုပြုခြင်းသည် အများစု၏ အမြင်တွင် သူ၏ ရုရှားမှ ထွက်ခွာရန် လှုပ်ရှားမှု တစ်ခု ဟု မြင်ကြသည်။
Sibneft မှ ဘောရစ် ဘာရက်ဇော့ဗ်စကီး ပိုင်ဆိုင်သည့် ရှယ်ယာများကို အငြင်းပွားဖွယ်ရာ ရောင်းချခဲ့မှုတွင် အေဘရာမိုဗစ်ချ် သည် အလွန်နီးကပ်စွာ ပါဝင်ပက်သက်မှုရှိခဲ့သည်။
သို့သော် ဘာရက်ဇော့ဗ်စကီး က ၂၀၀၅ ဇူလိုင်တွင် “ သူတိုင်းပြည်မှ ထွက်ခွာခဲ့ပြီးနောက် သူပိုင်ဆိုင်သည့် ရှရှားမှ တန်ဖိုးကြီးရှယ်ယာများအားလုံးကို အေဘရာမိုဗစ်ချ် သို့ အလွန်သက်သာသည့် ဈေးနှုန်းဖြင့်ရောင်းချရန် ဖိအားပေးခံခဲ့ရမှုနှင့် ပက်သက်ပြီး အေဘရာမိုဗစ်ချ် ကို ဗြိတိန်တရားရုံးတွင် တရားစွဲဆိုမည် ” ဟု ကြေညာခဲ့သည်။
အေဘရာမိုဗစ်ချ် အားအုပ်ချုပ်သူအဖြစ် နောက်ထပ်ရာထူးသက်တမ်းတခု ထပ်မံတာဝန်ထမ်းဆောင်ရန် ၂၀၀၅ အောက်တိုဘာ ၂၁ နေ့တွင် အတည်ပြုခန့်အပ်ခဲ့ပြီး ချော့ကော့တ်ကာ ၏ ဒေသတွင်း ဥပဒေပြုအဖွဲ့သို့သဘောတူညီချက်ရယူရန်အတွက်ပေးပို့ ပြီးဖြစ်ကြောင်း ကရင်မလင် ပုံနိုပ်သတင်းဌာနမှ အစီရင်ခံဖော်ပြခဲ့သည်။
ဗလာဒီမာ ပူတင် ရှရှားဝန်ကြီးချုပ် ဗလာဒီမာပူတင် ၏ အတ္ထုပ္ပတ္တိရေးသူ ခရစ် ဟွတ်ချင်းစ် က ယခင်ရှရှား သမ္မတ နှင့် အေဘရာမိုဗစ်ချ် တို့၏ ဆက်ဆံရေး သည် အဖေနှင့် သူ့အချစ်ဆုံးသားတယောက်တို့၏ ကြားရှိဆက်ဆံသကဲ့သို့ပင်ဖြစ်ကြောင်း ရေးသားဖော်ပြခဲ့သည်။
အေဘရာမိုဗစ်ချ် က ပူတင်နှင့် သူ၏ ဆက်ဆံရေးသည် ကျွမ်းကျင်သည့် စီးပွားရေးသမားများကဲ့သို့ပင်ဖြစ်ကြောင်း၊ သူ၏ အသုံးအနှုန်းကို ပူတင်အား သမားရိုးကျမဆန်ဟူသော စကားလုံး “ты” ( ပြင်သစ်လို “tu” ) ၏ ဆန့်ကျင်ဘက် ဖြစ်သော သမားရိုးကျဆန်သည်ဟူသော - “Вы” ( ပြင်သစ်လို “vous” ) စကားလုံးဖြင့်ဖော်ပြခဲ့သည်။
ပုဂ္ဂိုလ်ရေးဘဝ မိသားစု အေဘရာမိုဗစ်ချ် သည် အိုလ်ဂါ ရာရဗ်နာ လီဆိုဗာ ကို ၁၉၈၇ ဒီဇင်ဘာ တွင် လက်ထပ်ခဲ့သည်။
( ၁၉၉ဝ တွင် ကွာရှင်းခဲ့သည် ) အိုင်ရင်နာ ဗရာချယ်စလဗ်ဗိုနာ ကို ၁၉၉၁ အောက်တိုဘာတွင် ထပ်မံလက်ထပ်ခဲ့ပြီး ၂၀၀၇ တွင် ကွာရှင်းခဲ့သည်။
သူနှင့် Irina တို့တွင် သားသမီး ၅ ယောက်ထွန်းကားခဲ့သည်။
၂၀၀၆ အောက်တိုဘာ ၁၅ နေ့တွင် News of World မှ “ တင်းနှစ်ကစားသမား မာရတ် ဆဖင်န် ၏ ချစ်သူဟောင်း၊ ထင်ရှားသည့် ရှရှားအာဏာပိုင် အလက်ဇန္ဒား ရက်ဒ်ကင် ဇူဟ်ကော့ဗ် ၏ သမီး အသက် ၂၅ နှစ်ရှိ ဒါရီယာ ဇူဟ်ကော့ဗ် နှင့် အလွန်ရင်းနှီးသည့် ဆက်ဆံရေးကြောင့် လက်ရှိတရားဝင်ဇနီးဖြစ်သူ အိုင်ရင်နာ က ကွာရှင်းပြတ်စဲသည့်အမှုများကို ကိုင်တွယ်သည့် ထိပ်တန်း အကျိုးဆောင်ရှေ့နေ ၂ ဦးကို ငှားရမ်းထားကြောင်း “ သတင်းထုတ်ပြန်ခဲ့သည်။
သူတို့ လင်မယားကွာရှင်းပြတ်စဲရာတွင် ပေးသည့်နစ်နာကြေး ( ထင်ကြေးပေးချက်အရ ပေါင် ၅.၅ ဘီလျံ / ယူရို ၆.၅ ဘီလျံ ကုန်ကျပြီး ) သည် အမြင့်ဆုံးစံချိန်တင်ကြေး ဖြစ်လိမ့်မည်ဟု ထင်ကြေးပေးခြင်းခံခဲ့ရသည်။
သို့သော် နောက်ပိုင်းတွင် သူတို့သည် နစ်နာကြေးအဖြစ် အမေရိကန် ဒေါ်လာသန်း ၃၀ဝ ( ယူရို ၂၁၃ သန်း ) ပေးပြီး ၂၀၀၇ မတ်လ တွင် ရှရှားနိုင်ငံ၌ ကွာရှင်းပြတ်စဲခဲ့ကြသည်။
၂၀၀၉ ဒီဇင်ဘာ ၄ နေ့တွင် Daria ၏ ပထမဆုံးကလေးကို Los Angeles တွင် ဖွားမြင်ခဲ့သည်။
ထိုကလေးသည် အေဘရာမိုဗစ်ချ် ၏ ၆ ယောက်မြောက် သားသမီးဖြစ်ပြီး Aaron Alexander ဟု အမည်ပေးခဲ့သည်။
ကိုယ်ပိုင်စစ်တပ် အေဘရာမိုဗစ်ချ် သည် မကြာသေးမီကပင် သူ၏ လုံခြုံရေးဝန်ထမ်းများကို အယောက် ၄ဝ အထိ တိုးမြှင့်ခန့်အပ်ခဲ့ပြီး ကိုယ်ပိုင်စစ်တပ်အဖြစ် ဖွဲ့စည်း ခဲ့ရာ ကမ္ဘာ့လုံခြုံမှုအရှိဆုံး စီးပွားရေးသမားတယောက်အဖြစ်သို့ရောက်ရှိစေခဲ့သည်။
ကြွယ်ဝမှု ၂၀၁ဝ မတ်လ Forbes စာရင်းအရ အမေရိကန်ဒေါ်လာ ၁၁.၂ ဘီလျံ အသားတင်ကြွယ်ဝချမ်းသာပြီး ကမ္ဘာ့အဆင့် ၅ဝ ရှိ အချမ်းသာ ဆုံး ပုဂ္ဂိုလ်တယောက် ဖြစ်သည်။
ငွေကြေးအကျပ်အတည်းမတိုင်မီက ဗြိတိန် တွင်နေထိုင်သည့် ဒုတိယအချမ်းသာဆုံး ပုဂ္ဂိုလ် အဖြစ်သတ်မှတ်ခံရသည်။
(၆၆) ၂၀၀၉ အစောပိုင်းတွင် Times Magazine မှ ကမ္ဘာ့ငွေကြေးအကျပ်အတည်းကြောင့် အေဘရာမိုဗစ်ချ် ပိုင်ဆိုင်သည့် ပေါင် ၁၁.၇ ဘီလျံအနက် ၃ ဘီလျံ ဆုံးရှုံးခဲ့ကြောင်း ခန့်မှန်းဖော်ပြခဲ့သည်။
(၆၇) အခြားစိတ်ဝင်စားမှုများနှင့် လှုပ်ရှားမှုများ အနုပညာ Roman အေဘရာမိုဗစ်ချ် သည် လန်ဒန်မြို့ Somerset House ရှိ Gilbert Collection တွင် ၂၀၀၆ နိုဝင်ဘာ ၂၉ နေ့ တွင် စတင်ဖွင့်လှစ်ခဲ့သော နာမည်ကျော် ဆိုဗီယက်ဓာတ်ပုံဆရာ Max Penson ( 1893 – 1959 ) ၏ Uzbekistan တွင် ရိုက်ကူးထားသော ဓာတ်ပုံများကို ခင်းကျင်းပြသသော ဓာတ်ပုံပြပွဲကို အကုန်အကျခံကာ ကြီးမှူးကျင်းပပေးခဲ့သည်။
ယခင် ၂၀၀၅ ခုနှစ်တုန်းကလည်း ထိုပြခန်းတွင်ပင်ကျင်းပခဲ့သော"Quiet Resistance: Russian Pictorial Photography 1900s–1930s" ဓာတ်ပုံပြပွဲကို ကြီးမှူးကျင်းပပေးခဲ့ဖူးသည်။
ထိုပြပွဲ ၂ ခုလုံးကို Moscow House of Photography မှ စီစဉ်ကျင်းပခဲ့ခြင်းဖြစ်သည်။
သူသည် ၂၀၀၈ မေတွင်ကျင်းပသော နိုင်ငံတကာအနုပညာပစ္စည်းများ လေလံတင်ရောင်းချသည့်ပွဲတွင် အဓိကဝယ်ယူသူ တယောက်အဖြစ် ပေါ် ထွက်လာခဲ့သည်။
သူသည် ပန်းချီဆရာ ဖရန်စစ်ဘေကွန်၏ ၁၉၇၆ တွင်ရေးဆွဲခဲ့သော ဆေးရေးပန်းချီကားကို ယူရို ၆၁.၄ သန်း ( ကန်ဒေါ်လာ ၈၆.၃ သန်း ) ( စစ်ပြီးခေတ်တွင်ပြုလုပ်ခဲ့သော အနုပညာပစ္စည်းများအတွက် စံချိန်တင်သည့်ဈေးနှုန်း ) ဖြင့် ဝယ်ယူခဲ့ပြီး ပန်းချီဆရာ Lucian Freud ၏ Benefits Supervisor Sleeping ပန်းချီကားကို ယူရို ၃၂.၉ သန်း ( ကန်ဒေါ်လာ ၃၃.၆ သန်း ) ( သက်ရှိထင်ရှားပန်းချီဆရာများတွင် စံချိန်တင်သည့် ဈေးနှုန်းဖြစ်သည် ) ဖြင့် ဝယ်ယူခဲ့သည်။
သူ၏ လုပ်ဖော်ကိုင်ဖက် Dasha Zhukova က မော်စကိုရှိ သမိုင်းဝင် ဘတ်စ်ကားဂိုဒေါင်အဆောက်အဦးတခု ဖြစ်သည့် Bakhmetevsky တွင် ခေတ်ပေါ်ပန်းချီပြပွဲတခုကို ကြီးမှူးကျင်းပခဲ့သည်။
ဆယ်စုနှစ်များစွာ စွန် ့ပစ်ခံခဲ့ရပြီး တစိတ်တပိုင်းကို ငှားရမ်းထားခဲ့သည့် ထိုအဆောက်အဦးကို ၂၀၀၇-၂၀၀၈ ခုနှစ်တွင် ပြန်လည်ပြုပြင်ခဲ့ပြီး ၂၀၀၈ စက်တင်ဘာတွင် တရားဝင် ပြန်လည်ဖွင့်လှစ်ခဲ့သည်။
ထိုအဆောက်အဦးကို ပြန်လည်ပြုပြင်မွမ်းမံပြင်ဆင်ရာတွင် အေဘရာမိုဗစ်ချ် မှ အကုန်အကျခံပြီး အရှိန်အဟုန်ဖြင့် ဆောင်ရွက်ခဲ့မှုမှာ မှတ်တမ်းတင်ဂုဏ်ပြုစရာကောင်းလှသည်။
အိမ်များ အေဘရာမိုဗစ်ချ် သည် လန်ဒန်၊ ဘယ်လ်ဂရာဗီးယားရှိ Lowndes Square တွင် ယူရို ၁၃.၈ ဘီလျံ ( ပေါင် ၁၁.ရ ဘီလျံ / အမေရိကန်ဒေါ်လာ ၁၉.၃ ဘီလျံ ) တန်ဖိုးရှိ အိမ်ခြံမြေများပိုင်ဆိုင်မှုကို အကြောင်းပြု၍ Sunday Times Rich List 2008 တွင် ပါဝင်ခဲ့သည်။
၂၀၀၈ မေတွင် United States Surgical Corporation ကိုတည်ထောင်သူ အမေရိကန်စီးပွားရေးလုပ်ငန်းရှင် Leon Hirsch ပိုင်ဆိုင်သည့် ကော်လိုရာဒို ဒေသ၊ အက်စ်ပန် အနီးရှိ ယခင် Wildcat Ridge အဖြစ်အသုံးပြုထားသော မြေဧက ၂၀ဝ ( ဝ.၈၁ ကီလိုမီတာ ပတ်လည် ) ကို ယူရို ၂၁.၂ သန်း ( ပေါင် ၁၈ သန်း၊ အမေရိကန်ဒေါ်လာ ၂၉.ရ သန်း ) ပေးပြီး ဝယ်ယူခဲ့သည်။
(၇၁) ရွက်လှေများ အေဘရာမိုဗစ်ချ် သည် ဇိမ်ခံရွက်လှေများနှင့်ပက်သက်ပြီး ကမ္ဘာ့ပေါ်တွင် ငွေကြေးအသုံးဆုံးလူတယောက်ဖြစ်လာခဲ့သည်။
သူပိုင်ဆိုင်သည့် ရွက်လှေ ၅ စီးနှင့် ပက်သက်ပြီး မီဒီယာများက ဆက်သွယ်မေးမြန်းခဲ့ကြပြီး ထိုမေးမြန်းခန်းတွင် အေဘရာမိုဗစ်ချ်၏ ရေတပ် ဟု ပြောဆိုသုံး နှုန်းခဲ့ကြသည်။
(၇၂)(၇၃) Eclipse - ရှိ ခေတ်မီဆန်းပြားသော နောက်ဆုံးပေါ်ဒီဇိုင်းများကို Pelorus မှ Terrence Disdale ပြင်ဆင်ထားသည့်အတိုင်း ပို၍ မာန်ပါသောလိုင်းများနှင့် သုံးရောင်ချယ်စနစ်ကို အသုံးပြုပြီး Pelorus နှင့်အလားတူဒီဇိုင်းမျိုးကို Hermidas Atabeyki က ပြင်ဆင် ထားခဲ့သည်။
Eclipse ကို Blohm နှင့် Voss တို့ကပူးပေါင်း၍ ဂျာမနီနိုင်ငံတွင် ဆောက်လုပ်ခဲ့ခြင်းဖြစ်ပြီး ၂၀၀၉ စက်တင်ဘာတွင် ပထမဆုံး ရေချခဲ့သည်။
(၇၅) ၂၀၀၉ ဒီဇင်ဘာ ၂၂ နေ့တွင် အေဘရာမိုဗစ်ချ် လက်သို ့ပေးအပ်ရမည်ဖြစ်သော်လည်း (၇၆) တည်ဆောက် နေချိန်တွင် သတ်မှတ်ချက် အချို့ အပြောင်းအလဲရှိသောကြောင့် ၂၀၁ဝ ခုနှစ်ရောက်မှ ပေးအပ်နိုင်ခဲ့သည်။
၁၇ဝ မီတာ ( ၅၆ဝ ပေ) အရှည် ရှိသည်။
အမေရိကန် ဒေါ်လာ ၁.၂ ဘီလျံခန့်ကုန်ကျလိမ့်မည်ဟု ယုံကြည်ကြသည်။
၂၀၀၉ ခုနှစ်တွင် ကမ္ဘာ့အကြီးဆုံး ကိုယ်ပိုင် ရွက်လှေတစီးအဖြစ် သတ်မှတ်ခြင်းခံရသည်။
ရွက်လှေ၏ သတ်မှတ်ချက်တွင် အနည်းဆုံး ရေကူးကန် ၂ ကန်၊ ဟယ်လီကော်ပတာ ၂ စင်းဆင်းသက်ရပ်နား နိုင်ရန် အကျယ်ရှိသည့် ဟယ်လီကော်ပတာကွင်း၊ သင်္ဘောတင် ဆီဖြည့်ထရပ်ကားများနှင့် ရေငုပ်သင်္ဘော တစင်းတို့ပါဝင်သည်။
ထိုရွက်လှေတွင် သတင်းထောက်လှမ်းဓာတ်ပုံရိုက်ကူးမှုကို ဟန့်တားနိုင်သည့် “ anti-paparazzi” photo-shield system တပ်ဆင်ထား ကြောင်း ဖော်ပြ ထားသည်။
MV Pelorus after her 2004 refit to အေဘရာမိုဗစ်ချ်'s own requirements by Blohm & Voss ၂၀၀၄ ခုနှစ်တွင် တည်ဆောက်ပြီးစီးခဲ့ပြီးနောက် အေဘရာမိုဗစ်ချ် ၏ တောင်းဆိုချက်များကို Blohm & Voss မှ အသစ်ပြင်ဆင်မွမ်းမံခဲ့ သည်။
Pelorus ( ၁၁၅ မီတာ/ ၃၇ရ ပေ ရှည် ) – Lurssen မှ အခြားဝယ်သူတဦးအတွက် တည်ဆောက်ခဲ့ခြင်းဖြစ်ပြီး အေဘရာမိုဗစ်ချ် ကမ်းလှမ်းသည့်ဈေးကို လက်မခံမီနှင့် အလုံးစုံတည်ဆောက် မပြီးစီးခင်မှာပင် Pelorus ကို ရောင်းရန်အတွက် ၆ ကြိမ်တိုင်တိုင် ကမ်းလှမ်းခြင်း ခံခဲ့ရသည်။
အတွင်းပိုင်းအပြင်အဆင်မှာ Terence Disdale မှ အလွန်ခေတ်မီသောဒီဇိုင်းဖြင့် ပြင်ဆင်ထားခြင်းဖြစ်ပြီး ထိုပုံများကို သူတို ့ကိုယ်ပိုင် Website တွင်တွေ့နိုင်သည်။
၂၀၀၅ ခုနှစ်တွင် Blohm ¬+ Voss တို့မှ သူ၏ ဟယ်လီကော်ပတာ ရပ်နားထားစဉ် အခြားဟယ်လီ ကော်ပတာတစီး ထပ်မံဆင်းသက်နိုင်ရန် တီထွင်ထားသည့် ရှေ့ကိုရွေ့နိုင်သည့် ဟယ်လီကော်ပတာကွင်းတကွင်းနှင့် ရပ်နားထားစဉ် တိမ်းစောင်းခြင်းမရှိပဲ တည်ငြိမ်နေစေရန်အတွက် zero speed stabilisers တို့ကိုထပ်မံတပ်ဆင်ထားသည်။
၂၀၀၇-၂၀၀၈ တွင် Blohm + Voss တို့မှပင်တချို့အစိတ်အပိုင်းများကို ထပ်မံတပ်ဆင်ခဲ့သည်။
၂၀၀၈ နွေရာသီတွင် ထိုရွက်လှေသည် Wastern Med ( ပြင်သစ်တောင်ပိုင်းနှင့် ဆာဒီနီးယား ) တွင် ရှိနေခဲ့ပြီး ဒီဇင်ဘာတွင် Canary Islands တွင် ခရီးတထောက်နားခဲ့ပြီး Atlantic သမုဒ်ဒရာကို ဖြတ်ကျော်ခဲ့သည်။
အေဘရာမိုဗစ်ချ် သည် St Bart’s တွင် နှစ်သစ်ကူးအကြိုပွဲအခမ်းအနားကို မကြာခဏကျင်းပလေ့ ရှိသည်။
Srssurro ( မီတာ ၅ဝ / ၁၆၃ ပေရှည် ) - ၁၉၉၈ တွင် Feadship မှ တည်ဆောက်ခဲ့ပြီး အတွင်းပိုင်း အပြင်အဆင်ကို Terence Disdale မှ တာဝန်ယူလုပ်ကိုင်ခဲ့သည်။
အေဘရာမိုဗစ်ချ် သည် သူ၏ Pelorus ကို ရောင်းချခဲ့သူထံမှပင် Sussurro ကို ပြန်လည်ဝယ်ယူခဲ့ခြင်းဖြစ် သည်။
Sussurro ကို Antibes, IYCA တွင် အမြဲတစေဆိုက်ကပ်ရပ်နားလေ့ရှိပြီး အခြားရွက်လှေအကြီးတစီးဖြင့် တွဲပြီးကပ်လျက် အသုံးပြုသည်။
ယခင်ပိုင်ဆိုင်ခဲ့သော ရွက်လှေများ Le Grand Bleu ( ၁၁၂ မီတာ/ ၃၇ဝ ပေရှည် လေ့လာရေးခရီးသွားရွက်လှေ ) - ယခင်က John McCaw ပိုင်ဆိုင်ခဲ့ပြီး ၂၀၀၂ ခုနှစ်တွင် အေဘရာမိုဗစ်ချ် က ဝယ်ယူခဲ့ပြီး ၁၆ ပေ ( ၄.၉ မီတာ ) ရှိ ရေကူးစင်နှင့် ကစားကွင်းကို ထပ်မံတပ်ဆင်ခဲ့သည်။
၂၀၀၆ ဇွန်တွင် သူ၏ လုပ်ဖော်ကိုင်ဖက် သူငယ်ချင်းဖြစ်သူ Eugene Shvidler ကို ထိုရွက်လှေအား လက်ဆောင်အဖြစ် ပေးခဲ့သည်။
Ecstasea ( ၈၅ မီတာ/ ၂၈၂ ပေ ရှည် ) – ယနေ့ထိတိုင် Feadship ဆောက်လုပ်ခဲ့သော ရွက်လှေများတွင် အကြီးဆုံးရွက်လှေ တစီးဖြစ်သည်။
သမားရိုးကျ ဒီဇယ်ဆီသုံးမောင်းနှင်နိုင်သည့်စနစ်အပြင် ဓာတ်ငွေ့သုံးတာဘိုင်ကိုပါ တပ်ဆင်ထားသဖြင့် အလွန် လျင်မြန်သောအရှိန်အဟုန်ဖြင့် ခုတ်မောင်းနိုင်သည်။
၂၀၀၉ ခုနှစ်တွင် အမည်မဖော်လိုသူတယောက်ထံသို့ ရောင်းချခဲ့သည်။
အေဘရာမိုဗစ်ချ် ပိုင် လေယာဉ်များ လေယာဉ်မှူးအခန်းကို ဓားပြပုံစံ အသေးစိတ်ရေးဆွဲ ချယ်သထားသောကြောင့် The Bandit ဟု လူသိများသော ကိုယ်ပိုင် Boeing 767-33A/ER တစင်းကို ပိုင်ဆိုင်ပြီး မှတ်ပုံတင်အမှတ် P4-MES ဖြင့် Aruba တွင် မှတ်ပုံတင်ထားသည်။
ထိုလေယာဉ်ကို မူလက Hawalian Airlines မှ မှာယူထားခဲ့ပြီး နောက်ပိုင်းတွင် မယူဖြစ်ခဲ့ပေ။
အေဘရာမိုဗစ်ချ် က ထိုလေယာဉ်များကို Boeing မှ ဝယ်ယူခဲ့ပြီးနောက် သူ၏ လိုအပ်ချက်များကို ထမ်မံပြုပြင်တပ်ဆင်ခဲ့သည်။
အတွင်းပိုင်းအနုစိတ်လက်ရာများ ( သို ့မဟုတ် ) ရုပ်ပုံများကို မည်သည့်နေရာမှ မရရှိနိုင်ပေ။
P4-MES လေယာဉ်သည် UK, Stansted Airport ရှိ လေယာဉ်ထုတ်လုပ် ပြုပြင်သည့် အဆောက်အအုံတွင် မကြာခဏ ရပ်နားလေ့ရှိသည်။
အေဘရာမိုဗစ်ချ် သည် ယူရိုကော်ပတာ ဟယ်လီကော်ပတာ ၃ စီးကိုလဲပိုင်ဆိုင်ပြီး ၃ စီးလုံးမှာ Aruba တွင် မှတ်ပုံတင်ထား ခြင်းဖြစ်ပြီး EC-145 တစီး မှတ်ပုံတင်အမှတ် P4-LGB, EC-135T1 တစီး မှတ်ပုံတင်အမှတ် P4-XTC, EC-155B တစီး မှတ်ပုံတင်အမှတ် P4-HEC တို့ဖြစ်ကြသည်။
ထိုဟယ်လီကော်ပတာများမှာ Blackbushe လေယာဉ်ကွင်း ( သို့မဟုတ် ) UK, West Sussex, Rogate အနီးရှိ သူ့ကိုယ်ပိုင်အိမ်ရာနယ်မြေတခုဖြစ်သော Fyning Hill ရှိ သူ၏ အပျော်စီးရွက် သင်္ဘောတွင် ရပ်နားလေ့ရှိသည်။
အေဘရာမိုဗစ်ချ် ပိုင် မော်တော်ကားများ ၂၀၀၄ တွင် အေဘရာမိုဗစ်ချ် သည် Maybach 62 အမည်ရှိ ဇိမ်ခံမှန်လုံကား ၂ စီးကို ဝယ်ယူခဲ့သည်။
ထိုကားများကို ဗုံးဒဏ်နှင့် ကျည်ဒဏ်ခံ နိုင်အောင် ပြုပြင်ထားသည်။
ထိုကားများမှာ ပေါင် ၁ သန်း ( ယူရို ၁.၈ သန်း (သို့မဟုတ်) အမေရိကန်ဒေါ်လာ ၁.၆၅ သန်း ) တန်ဖိုးရှိသည်။
အေဘရာမိုဗစ်ချ် သည် ပြိုင်ကွင်းပြေးလမ်းတွင်သာ မောင်းနှင်နိုင်သော အမေရိကန်ဒေါ်လာ ၂.၂ သန်း( ယူရို ၁.၅၇ သန်း ) တန်ဖိုးရှိ Ferrari FXX ကားတစီးကိုလဲ ပိုင်ဆိုင်သည်။
ထိုကားမျိုး အစီးရေ ၃ဝ သာထုတ်လုပ်ထားသည်။
အနက်ရောင်အောက်ခံပေါ်တွင် အပြာရောင်ရှိ Bugatti Veyron, Maserati MC12 Corsa, Ferrari 360, Porsche Carrera GT, နဂိုမူလကတည်းက အိုင်ယာလန် သမ္မတနိုင်ငံတွင် မှတ်ပုံတင်ထားသော VIP-1 နံပါတ်ပြားဖြင့် Rolls Royce Corniche, Porsche 911 GT1 နှင့် Mercedes-Benz CLK GTR စသည့် ကားအမျိုးအစားများကို လဲပိုင်ဆိုင်သည်။
မီခေးပရိုခိုရော့ဗ် (Mikhail Prokhorov) (၁၉၆၅ခုနှစ်၊ မေလ ၃ရက်နေ့တွင်မွေးဖွား) သည် ရုရှားစွန့်ဦးတီထွင် ဘီလျံနာတစ်ဦး ဖြစ်ပြီး နယူးဂျာဆီနက်တ်စ် (New Jersey Nets) ပိုင်ရှင်လည်းဖြစ်သည်။
သူသည် မော်စကို ဘဏ္ဍာရေးဆိုင်ရာ အင်စတီကျုဒ်မှ ဘွဲ့ရပြီးနောက် ဘဏ္ဍာရေးဌာန တွင်အလုပ်လုပ်ရင်း အဖိုးတန် သတ္ထုများနှင့် ပတ်သတ်သော ရုရှား၏ထိပ်တန်း စက်မှုလုပ်ငန်းရှင် ဖြစ်ရန်ကြိုးစားခဲ့သည်။
နိုရီးလ် နစ်ကယ် ကို သူစီမံခန့်ခွဲစဉ်က ထိုကုမ္ပဏီသည် ကမ္ဘာ့အကြီးဆုံး နစ်ကယ်(Nickel) နှင့် ပယ်လဒီယံ(Palladium) ထုတ်လုပ်သူ ဖြစ်လာခဲ့သည်။
ယခုအခါတွင် သူသည် ပေါ်လီယက်စ် ဂိုးလ်ဒ်- Polyus Gold (ရုရှား၏ အကြီးဆုံး ရွှေထုတ်လုပ်မှုလုပ်ငန်း) ၏ နာယက နှင့် အိုနက်စ်စင်မ် အဖွဲ့ (ONEXIM Group)၏ ဥက္ကဋ္ဌတို့ ဖြစ်လာသည်။
သူသည် ရုရှားနိုင်ငံ၏ ဒုတိယမြောက်အချမ်းသာဆုံးဖြစ်သည်။
ဖော့ဘ်စ်မဂ္ဂဇင်းအရ သူသည် ၃၉ ယောက်မြောက် ကမ္ဘာ့အချမ်းသာဆုံးဖြစ်ပြီး ဒေါ်လာ ၁၃.၄ ဘီလျံခန့် ပိုင်ဆိုင်သည်။
အလုပ်အကိုင် ၁၉၈၉ခုနှစ်တွင်ပရိုခိုရော့ဗ်သည် ရုရှားနိုင်ငံအစိုးရပိုင်ကျောင်းဖြစ်သော စီးပွားရေးတက္ကသိုလ်(ထိုစဉ်က မော်စကိုစီးပွားရေးတက္ကသိုလ်ဟုခေါ်တွင်) မှ ဂုဏ်ထူးဖြင့်အောင်မြင်ခဲ့သည်။
၁၉၈၉ခုနှစ်မှ ၁၉၉၂ခုနှစ်အထိ နိုင်ငံတကာအီကိုနော်မစ်ကော်ပိုရေးရှင်းဘဏ် (International Bank for Economic Cooperation)၏ စီမံခန့်ခွဲရေးရာထူးတစ်ခုတွင် အလုပ်လုပ်ခဲ့သည်။
များမကြာမီပင် နိုင်ငံတကာဘဏ္ဍာရေးကုမ္ပဏီ( the International Finance Company) ၏ စီမံခန့်ခွဲရေး ဘုတ်အဖွဲ့ ခေါင်းဆောင်ဖြစ်လာခဲ့သည်။
အသက် ၂၈နှစ်အရွယ် ၁၉၉၃ခုနှစ်၊ ကွန်မြူနစ်ဝါဒကျဆုံးချိန်တွင် ရုရှားနိုင်ငံ၌ အစိုးရပိုင်စက်မှုလုပ်ငန်းများကို ပုဂ္ဂလိကပိုင်အဖြစ်အကြီးအကျယ်ပြောင်းလဲနေချိန်တွင် အိုနက်စ်စင်မ်ဘဏ်(ထိုဘဏ်တွင်ဘုတ် အဖွဲ့ဥက္ကဋ္ဌ ဖြစ်ခဲ့ဖူး)မှနော်ရယ် နစ်ကယ်အား ဝယ်ယူခြင်းကို ဗလာဒီမာ ပိုတန်းနင်နှင့်အတူ ကူညီ ပေးခဲ့သည်။
နော်ရယ် နစ်ကယ်လ် ပရိုခိုရော့ဗ်သည် နော်ရယ် ကို အသုံးမကျသော ကုမ္ပဏီစုကြီးအဖြစ်မှ ကမ္ဘာ့ အကြီးဆုံးနှင့် အမြတ်အများဆုံးရ သဘာဝအရင်းအမြစ်သယံဇာတ ကော်ပိုရေးရှင်း တစ်ခုအဖြစ်သို့ ရောက်အောင်ပြုပြင် ပြောင်းလဲ နိုင်ခဲ့သည့် အတွက်အသိအမှတ်ပြုခံခဲ့ရသည်။
ကုမ္ပဏီမှ သတ္ထုတူးဖော်ရေးနှင့်မဆိုင်သော ပစ္စည်းများကို ရောင်းချပြီးနောက် အရင်းအနှီးကြီးပြီး ရှုပ်ထွေးသော ခေတ်သစ်စီးပွားရေးတစ်ခုကို စတင်ခဲ့သည်။
ထိုစွန့်စားရသည့် စီးပွားရေးလုပ်ငန်းလုပ်ရန်လိုအပ်သည်က အေးခဲနေသောအာတိတ်ဒေသ ကိုဖြတ်ကျော်၍ သတ္ထုများကို သယ်ဆောင်နိုင်ရန်အတွက် ရေခဲခွဲသင်္ဘောများ ပင်ဖြစ်သည်။
ပရိုခိုရော့ဗ် သည် ရေခဲခွဲသင်္ဘောများ၏ အကူအညီ မလိုသည့် Finnish ဖင်းနစ်ရှ် ကုန်တင်သင်္ဘောများကို တီထွင်ရာတွင် ရင်းနှီး မြှုပ်နှံခဲ့သည်။
နော်ရယ် နစ်ကယ်ကုမ္ပဏီသည် ဆိုက်ဗေးရီးယန်းမြို့တွင်လည်း ထိုနာမည်နှင့်ပင် ရုံးချုပ်ဖွင့်ထားသည်။
အခြေအနေတွင်ရှိရာ ပရိုခိုရော့ဗ်သည် သဘာဝပတ်ဝန်းကျင်ညစ်ညမ်းမှုထိန်းသိမ်းရေးတွင် အလုံးအရင်း ရင်းနှီးမြှုပ်နှံခဲ့သည်။
ရုရှား၏အကြီးဆုံးရွှေထုတ်လုပ်သည့် ကုမ္ပဏီဖြစ်သည့် ပိုလီယက်စ်ဂိုးလ်ဒ်နှင့် ပူးပေါင်းလုပ်ဆောင်ရန် နော်ရယ် နစ်ကယ် ရွှေတူးဖော်ရေးမှရရှိသော အကျိုးအမြတ် ဒေါ်လာ ၈.၅သန်းကို ရင်းနှီးခဲ့သည်။
သူသည် ပိုလီယက်စ်ဂိုးလ်ဒ်ဘုတ်အဖွဲ့၏ နာယကတစ်ဦးလည်း ဖြစ်သည်။
၂၀၀၇ခုနှစ် ဖေဖော်ဝါရီလတွင် ပရိုခိုရော့ဗ်သည် နော်ရယ် ၏စီအီးအိုအဖြစ်မှနုတ်ထွက်ခဲ့သည်။
သူနှင့် ကြာရှည်လက်တွဲခဲ့သော လုပ်ငန်းဖော် ဗလဒီမာပိုတနင်နှင့် ပိုင်ဆိုင်မှုများကို ခွဲဝေတော့မည် ဟုကြေညာ ခဲ့သည်။
နှစ်ဦးပိုင် Interros အင်ထရိုစ် ကုမ္ပဏီအုပ်စုကြီးမှ ပိုင်ဆိုင်မှုများကို ခွဲဝေရာတွင် ကာလရှည်ကြာစွာ ညှိနှိုင်းမှုများပြုလုပ် ခဲ့ရသည်။
ထိုသို့ပြုလုပ်ခဲ့ရာတွင် ၂၀၀၉ခုနှစ်တွင် နှစ်ဦးပိုင်အဖြစ် JSC open investments (ဂျေအက်စ်စီ လွတ်လပ်စွာရင်းနှီးမြှုပ်နှံခွင့်ပြုထားသော ဖွံ့ဖြိုးရေးကုမ္ပဏီ) တစ်ခုသာ ဝေခွဲကျန်တော့သည်။
မော်စကို၏ မတည်ငြိမ်သည့် အိမ်ခြံမြေဈေးကွက်တွင် ထိုကုမ္ပဏီ၏ တန်ဖိုးကို သတ်မှတ်ရန် ခက်ခဲသောကြောင့် ဖြစ်သည်။
ONEXIM Group ၂၀၀၇ခုနှစ်မေလတွင် အင်တရိုစ်ကို စွန့်ခွာရန်ဆုံးဖြစ်ချက်ချပြီးနောက် အိုနက်(စ်)စင်မ် ဂရု(ပ်) တွင် ဒေါ်လာ ၁၇ဘီလျံတန်ဖိုးရှိသော ပုဂ္ဂလိက ရင်းနှီးမြှုပ်နှံမှု လုပ်ခဲ့သည်။
အင်ထရိုစ် နှင့်လမ်းခွဲလိုက်သောအခါ အခြားကုမ္ပဏီများသည် ဘက်သို့သူ၏စိတ်ဝင်စားမှုကို ခံခဲ့ရသည်။
ထို့ကြောင့် အိုနက်စ်စင်မ်မှလည်း ရင်းနှီးမြှုပ်နှံမှု ပုံစံကို ပြောင်းခဲ့သည်။
၂၀၀၈ခုနှစ် ဧပြီလတွင် ပရိုခိုရော့ဗ်သည် သူ့ပိုင်ဆိုင်မှုများထဲတွင် တန်ဖိုးအရှိဆုံးဖြစ်သော နော်ရယ် နစ်ကယ်ကုမ္ပဏီ၏ ၂၅%အပါအဝင် ရှယ်ယာ၂ခုကို ဘီလျံနာ တစ်ဦးဖြစ်သူ အိုလက်ဂ် ဒါရီပါစကာမှထိန်းချုပ်ထားသော အခြားသတ္ထုတူးဖော်ရေး ကုမ္ပဏီတစ်ခုဖြစ်သည့် ယူနိုက်တက် ကုမ္ပဏီ RUSAL သို့ ရောင်းချခဲ့သည်။
ထိုပိုင်ဆိုင်မှုများကို ငွေသားဒေါ်လာ ၅ ဘီလျံတန်ဖိုးရှိသော ရူဆယ်လ်စတော့၁၄%နှင့်လက်ငင်း လဲလှယ်ခဲ့ပြီး ဒေါ်လာ ၂ဘီလျံ ထပ်မံပေးချေရန် သဘောတူညီမှုရရှိခဲ့သည်။
ထိုသို့ပြုလုပ်လိုက်ခြင်းက ပရိုဟော့ဗ်ကို ကြီးကျယ်သော အောင်မြင်မှုဆီသို့ ခေါ်ဆောင်သွားခဲ့သည်။
သူရှယ်ယာများကို ရောင်းချပြီးနောက် ၃လခန့်အကြာတွင်ရုရှားကုမ္ပဏီအများစု၏တန်ဖိုးကို ထက်ဝက်ခန့် လျော့ကျစေခဲ့သော စံချိန်တင်စတော့ဈေးကွက်ပြိုလဲမှု ဖြစ်ပေါ်ခဲ့ရာ နော်ရယ်ကုမ္ပဏီလည်း တစ်ခုအပါအဝင် ဖြစ်ခဲ့သည်။
ပရိုခိုရော့ဗ် သည် ယင်းအကြပ်အတည်းတွင် အချိန်မီငွေကြေးစိုက်ထုတ် ဖြေရှင်းပေးနိုင်သည့် အလွန့်အလွန်ရှားပါးသည့် လုပ်ငန်းရှင်များထဲတွင် တစ်ယောက်အနေဖြင့် ထွက်ပေါ်ခဲ့သည်။
သို့သော် ၎င်း၏ကျန်ရှိနေသေးသော အခြားသော ကုမ်ပဏီများမှ လုပ်ငန်းများ( ရူဆဲလ်နှင့် အခြားရင်းနှီးမြှပ်နှံမှုများ အပါအဝင် ) ၏တန်ဖိုးမှာထိုးကျ နေသောကြောင့် ၎င်း၏ကြွယ်ဝချမ်းသာမှုများကို ထိခိုက်စေခဲ့သည်။
ရူဆဲလ်မှပေးရန် ကျန်နေသော အရစ်ကျငွေကိုလည်း ရွှေ့ဆိုင်းခဲ့ရသည်။
၂၀၀၈ခုနှစ် စက်တင်ဘာလတွင် ရုရှားနိုင်ငံ၏ အဓိက ရင်းနှီးမြှုပ်နှံမှုဘဏ်ကြီးဖြစ်သော ရန်းနာ့ဆန့်စ် ထံမှ ၅၀%သော ချေးငွေကို ရရှိခဲ့သည်။
သတင်းများအရထိုဘဏ်သည် ငွေသားလက်ငင်းပေးချေနိုင်ရန် အခက်အခဲများနှင့် ရင်ဆိုင်နေရသည်ဟုလည်း ဆိုကြသည်။
အိုနက်စ်စင်မ်သည် အသေးစားဘဏ်လုပ်ငန်း တစ်ခုကိုလည်း ဝယ်ယူခဲ့ပြီးနောက် ပရိုခိုရော့ဗ် ၉၀ခုနှစ်များက အလုပ်လုပ်ခဲ့သောဘဏ်ကို အမှတ်ရသောအားဖြင့် အိုင်အက်ဖ်စီ (IFC) ဟု နာမည်ပြောင်းခဲ့သည်။
အိုနက်စ်စင်မ်ဂရု(ပ်)၏ဌာနခွဲတစ်ခုသည် နာနိုတက္ကနိုလိုဂျီ အဆင့်မြင့်နည်းပညာစီမံကိန်းဖြစ်သည့် ဝှိုက် အယ်လ်အီးဒီများကို ပစ်မှတ်ထားရင်းနှီးမြှုပ်နှံခဲ့သည်။
ထိုစီမံကိန်းများမှ စွမ်းအင်ထုတ်လုပ်ခြင်း နှင့် ဆေးပညာရပ်သုံးပစ္စည်းများထုတ်လုပ်ရာတွင် အသုံးပြုသည့် အလွန်သေးငယ်သော ဖွဲ့စည်းတည်ဆောက် ပုံရှိသော အရာများထုတ်လုပ်ခြင်း ကိုအဓိက ဖွံ့ဖြိုးအောင်လုပ်ဆောင်နိုင်ခဲ့သည်။
ထိုစီမံကိန်း အောင်မြင်မှုကြောင့် ၂၀၀၈ခုနှစ်တွင် အိုနက်စ်စင်မ်မှ အော့ပ်တာဂန်(Optagan) ကိုဝယ်ယူခဲ့သည်။
၂၀၀၇ခုနှစ် ဇွန်လတွင် နာနိုတက္ကနိုလိုဂျီ ဖွံ့ဖြိုးတိုးတက်ရေးအတွက် ဝန်ကြီးချုပ် မီခေး ဖရက်ဒ်ကော့ဗ် (Prime Minister Mikhail Fradkov) က နာနိုနည်းပညာဝန်ကြီးဌာနကို အဖွဲ့ဝင် ၁၅ဦးဖြင့် ဖွဲ့စည်းခဲ့သည်။
ပရိုခိုရော့ဗ် သည် အဖွဲ့ဝင်တစ်ဦးဖြစ်ပြီး ဥက္ကဋ္ဌမှာ လက်ထောက်ဝန်ကြီးချုပ် ဆာဂီအိုင်ဗန်နော့ဗ် ဖြစ်သည်။
အခြားနာမည်ကြီးသော ပူးပေါင်းလုပ်ဆောင်မှုတစ်ခုမှာ JV! ဂျေဗွီ မီဒီယာအဖွဲ့နှင့် ဖြစ်သည်။
ထိုမီဒီယာကို ဦးဆောင်သူနှင့် တည်ထောင်သူမှာ ကွန်မာဆန့် ဗလာဒီမာ ယက်ကော့ဗ်လက်ဗ် (Kommersant Vladimir Yakovlev) ဖြစ်ပြီး ထိုမီဒီယာမှ အောင်မြင်ကျော်ကြားသောလူချမ်းသာ အသိုင်းအဝိုင်း(ကိန်းကြီးခန်းကြီးနိုင်သူများနှင့် ရုရှားစွန့်ဦးတီထွင်သူများကိုဆိုလို) ကိုသာ ပစ်မှတ်ထားသည့် ဈေးနှုန်းမြင့် မဂ္ဂဇင်းနှစ်စောင်ကို ထုတ်စေခဲ့သည်။
၂၀၀၉ခုနှစ် ဇူလိုင်လတွင် အာဘီစီ အင်ဖော်မေးရှင်း စစ်(စ်)စတမ်(စ)ရှယ်ယာဝင်များမှ အိုနက်စ်စင်ဂရု(ပ)ရှိပရိုခိုရော့ဗ်ထံသို့ ကုမ္ပဏီ၏နောက်ဆုံးထုတ်လုပ်လိုက်သော အစုရှယ်ယာသစ်များ၏ ၅၁%ကို ဒေါ်လာ သန်း၈၀(တဝက်တိတိကို အာဘီစီမှ အကြွေးဆပ်ရမည်ဖြစ်သည်)ဖြင့် ရောင်းချရန် သဘောတူညီမှုရခဲ့သည်။
၂၀၁၀ ခုနှစ်တွင် အပြီးသတ်စာချုပ်ချုပ်ဆို နိုင်ခဲ့သည်။
ပရိုခိုရော့ဗ်သည် သတ္ထုတူးဖော်ရေးနှင့် သတ္ထုဗေဒလုပ်ငန်းများ(ပေါ်လီယက်စ်ဂိုလ်းဒ်၊ ရပ်(စ်)ဆဲလ် အစုစပ်ရှယ်ယာဝင်)၊ ဘဏ်လုပ်ငန်းနှင့် ငွေကြေးဆိုင်ရာဝန်ဆောင်မှုလုပ်ငန်းများ (အိုင်အက်ဖ်စီဘဏ်၊ ဆိုဂလက်စီ(Soglassye) အာမခံကုမ္ပဏီ၊ ရန်းနာ့ဆန့်စ်၏၅၀%)၊ ပြည်သူ့ဝန်ဆောင်မှုလုပ်ငန်းများ (ကွာဒရာ၏ ရှယ်ယာဝင်)၊ နာနိုနည်းပညာ၊ မီဒီယာလုပ်ငန်း(ဂျေဗွီ) နှင့် အိမ်ခြံမြေဖွံ့ဖြိုးရေးလုပ်ငန်းများ (အလွတ်ရင်းနှီးမြှုပ်နှံမှုများ) စသည့်စီးပွားရေး လုပ်ငန်းများတွင် စိတ်ဝင်စားပြီး ရင်းနှီးမြှုပ်နှံမှုများ ပြုလုပ်ခဲ့သည်။
အားကစားနှင့် ထောက်ပံ့ခဲ့မှုများ ၂၀၀၄ခုနှစ် မတ်လတွင် ရိုးရာယဉ်ကျေးမှုထွန်းကားရေးဆိုင်ရာ ဖောင်ဒေးရှင်း (မီခေးပရိုခိုရော့ဗ် ဖောင်ဒေးရှင်း၏ အစိတ်အပိုင်း) ကိုတည်ထောင်ခဲ့သည်။
ထိုဖောင်ဒေးရှင်းကို ရုရှားနိုင်ငံ၏ အထင်ကရစာအုပ်ထုတ်ဝေသူဖြစ်သော သူ၏အစ်မမှ ဦးဆောင်သည်။
သူသည် CSKA Moscow စီအက်စ်ကေအေ မော်စကို၏ ဘတ်စကတ်ဘော၊ဟော်ကီနှင့် ဘောလုံးအသင်းများကို ငွေကြေးထောက်ပံ့ပေးခဲ့သည်။
ထို့ပြင်သူသည် ရုရှားအားကစားအဖွဲ့ချုပ်၏ အဖွဲ့ဝင်တစ်ဦးလည်းဖြစ်သည်။
ပရိုခိုရော့ဗ်သည် ယခုအခါ ရုရှားဘိုင်သလွန်ယူနီယံ ဥက္ကဋ္ဌအဖြစ်လည်း တာဝန်ယူထားသည်။
၂၀၀၉ခုနှစ် စက်တင်ဘာလတွင် နေရှင်နယ်ဘတ်စကတ်ဘောအဖွဲ့(National Basketball Association)ရှိ နယူးဂျာစီနက်စ် (New Jersey Nets) အသင်း၏ အဓိကရှယ်ယာများကို နှင့် ဘရွတ်ကလင်း (Brooklyn)တွင် တည်ဆောက်မည့် အားကစားကွင်းသစ်စီမံကိန်းတစ်ဝက်ကို ဝယ်ယူရန် ကမ်းလှမ်းခဲ့သည်။
ထိုအသင်းအတွက် အမေရိကန်ဒေါ်လာ သန်းပေါင်း၂၅၀ရင်းနှီးမြှုပ်နှံမည်ဖြစ်ရာ ပထမဆုံး မြောက်အမေရိကားနိုင်ငံသားမဟုတ်သူ အရပ်အရှည်ဆုံး(၆ပေ၈လက်မ) အန်ဘီအေ အသင်းပိုင်ရှင် ဖြစ်လာသည်။
၂၀၁၀ခုနှစ် မေလ ၁၁ရက်နေ့တွင် နက်စ်ကို ပရိုခိုရော့ဗ်မှ ဝယ်ယူပြီးဖြစ်ကြောင်း အန်ဘီအေမှ ကြေညာခဲ့သည်။
ပရိုခိုရော့ဗ်သည် အသင်း၏အဓိကပိုင်ရှင် ဖြစ်လာပြီး ရှယ်ယာ ၈၀%ကိုပိုင်ဆိုင်သည်။
နက်စ်၏ အားကစားကွင်းသစ်ဖြစ်သော ဘာကလေ(စ)စင်တာ၏ ၄၅%ကိုလည်းပိုင်ဆိုင်သူ ဖြစ်လာသည်။
အငြင်းပွားဖွယ်ရာကိစ္စများ ၂၀၀၇ခုနှစ် ဇန်နဝါရီလတွင် ရုရှားသူဌေးတစ်စုနှင့်ပြင်သစ်တောင်တန်းရှိ ကွက်ချီဗဲလ်အပန်းဖြေစခန်း၌ ခရစ်စမတ်ပါတီကျင်းပရာတွင် ပြည့်တန်ဆာများကို စီစဉ်ပေးခဲ့သည်ဟူသော စွဲချက်ဖြင့် ထိန်းသိမ်းခံခဲ့ ရသည်။
၄ရက်ကြာပြီးနောက်တွင်မူ စွဲချက်အတင်မခံရပဲ ပြန်လည်လွတ်မြောက်လာခဲ့သည်။
၂၀၀၉ ခုနှစ် စက်တင်ဘာလတွင်မူ စွဲချက်မှ တရားဝင်ကင်းရှင်းခွင့်ရပြီး တရားရုံးမှ ထိုစွဲချက်ကို ပယ်ဖျက်ပေးခဲ့သည်။
သူ၏ ဘလော့တွင်မူ ပြင်သစ်အာဏာပိုင်များမှ တောင်းပန်ခဲ့သည်ဟု ဖော်ပြထားသည်။
၂၀၁၀ခုနှစ် မတ်လဆန်းထုတ် သတင်းစာများတွင် ပရိုခိုရော့ဗ် ၂၀၀၈ခုနှစ်ကတည်းကဒေါ်လာ သန်းပေါင်း ၃၆၀တန်ဖိုးရှိ ပြင်သစ်နိုင်ငံ ရီဗဲရားရှိ ဗီလာ လီယိုပိုလ်ဒါ ကိုဝယ်ယူရန် ပေးထားသော စရံငွေ ဒေါ်လာ ၃၆သန်းကို လက်လွှတ်ဆုံးရှုံးရန် ဖိအားပေးခံရသည် ဟူသော သတင်းများကို သတင်း ခေါင်းစီးများ အဖြစ်ဖော်ပြကြသည်။
ပြင်သစ်နိုင်ငံ အိမ်ခြံမြေဥပဒေအရ ပမာဏစာချုပ်ချူပ်ဆိုပြီးလျှင် စရံငွေကို သတ်မှတ်ရက် ရ ရက်အတွင်း၌သာ ပြန်လည်ထုတ်ယူခွင့် ရှိရာပြင်သစ်နိုင်ငံ နီးစ် တရားရုံးမှ စရံငွေ ဒေါ်လာ ၃၆သန်းနှင့် အတိုး ဒေါ်လာ၁သန်းကို ဗီလာပိုင်ရှင်ဖြစ်သူ ကွယ်လွန်သူ ဘီလျံနာ အက်ဒ်မွန်ဆာဖရာ၏ ဇနီး အသက်ရ၁နှစ် အရွယ်ရှိ လော်ရာ ဆာဖရာကို ပိုင်ဆိုင်ခွင့်ပေးသည် ဟု အမိန့်ချမှတ်ခဲ့သည်။
ရရှိခဲ့သောဂုဏ်ပြုဆုများ ၂၀၀၆ခုနှစ် ဩဂုတ်လတွင် the Order of Friendship ဆုကို ရရှိခဲ့သည်။
ထိုဆုကို ရုရှားနိုင်ငံသမ္မတ ဗလာဒီမာ ပူတင်မှ ကိုယ်တိုင်လက်မှတ်ရေးထိုး၍ ပေးအပ်ခဲ့ခြင်းဖြစ်သည်။
ရုရှားနိုင်ငံ၏ စီးပွားရေးဦးမော့လာစေရန် အရေးပါသော ကူညီထောက်ပံ့မှုများပေးခဲ့သူဖြစ်သော ကြောင့်ထိုဆုဖြင့် ဂုဏ်ပြုခံရခြင်းဖြစ်သည်။
ငှက်ပုစဉ်းထိုး (Chestnut-headed Bee-Eater) (Merops leschenaulti) ကို ပုစဉ်းထိုးဟူ၍လည်း ခေါ်သည်။
ပါဏဗေဒ အမည်မှာ 'မီရော့ အိုရီတာလစ် ဗာမင်နပ်' ဖြစ်သည်။
တစ်ကိုယ်လုံးတွင် တောက်ပသောအစိမ်းရောင်ရှိသည်။
ဦးခေါင်းနှင့် အတောင်များ၌ ကြေးနီရောင် လွှမ်းနေသည်။
မျက်လုံးနီ၍ တောက်သည်။
အမြီး၏အလယ်၌ ၂ လက်မခန့်ထိုး၍ ထွက်နေသော အမွှေးများရှိသည်။
ပုစဉ်းထိုးသည် ပျား၊ ပုစဉ်းနှင့် ပိုးမွှားများကို ပျံသန်းနေစဉ်ပင် ဖမ်းယူစားတတ်သည်။
ကြေးနန်းကြိုး၊ သစ်ပင်၊ ချုံဖုတ်စသည်တို့တွင် နားနေတတ်သည်။
ပုစဉ်းထိုး၏ အသံမှာ သာယာသော်လည်း ပြောင်းလဲခြင်းမရှိ၍ ငြီးငွေ့ဖွယ်ကောင်းသည်။
သဲထူထပ်၍ ဒီရေမရောက်သော ပင်လယ်မြစ်ကမ်းပါးများတွင် နှုတ်သီးဖြင့်တွင်းတူး၍ ဥအုတတ်သည်။
ငှက်ပုစဉ်းထိုးများကို အီဂျစ်နိုင်ငံမှ ယိုးဒယားနိုင်ငံ၊ ကိုချင်ချိုင်းနားနိုင်ငံတို့အထိ အနှံ့အပြား တွေ့ရသည်။
မြန်မာနိုင်ငံတွင် ကွင်းပြင်များ၌၎င်း၊ ထိုငှက်နှင့် သင့်လျော်သော အခြေအနေရှိသည့် တောင်ကုန်းများ၌၎င်း တွေ့ရသည်။
အခြားထင်ရှားသော ငှက်ပုစဉ်းထိုးများမှာ ပုစဉ်းထိုးမြီးပြာနှင့် ပုစဉ်းထိုးခေါင်းညိုတို့ ဖြစ်သည်။
ပါဏဗေဒအရ ပုစဉ်း ထိုးမြီးပြာမှာ 'မီရော့ ဖိလစ်ပီနပ် ဖိလစ်ပီနပ်'ဖြစ်၍ ပုစဉ်းထိုး ခေါင်းညိုမှာ 'မီရော့ လေချင်နောလတီ လေချင်နော လတီ' ဖြစ်သည်။
ဤငှက် ၂ မျိုးလုံးကို အရှေ့တိုင်းနိုင်ငံများတွင် အနှံ့အပြား တွေ့ရသည်။
မြန်မာ့စွယ်စုံကျမ်း၊ အတွဲ(၃) ပုံများ ကိုးကား ကဏ္ဍ:ဘူတန်နိုင်ငံတွင် တွေ့ရှိရသော ငှက်များ ကဏ္ဍ:ဘင်္ဂလားဒေ့ရှ်နိုင်ငံတွင် တွေ့ရှိရသော ငှက်များ ကဏ္ဍ:နီပေါနိုင်ငံတွင် တွေ့ရှိရသော ငှက်များ ကဏ္ဍ:အိန္ဒိယနိုင်ငံတွင် တွေ့ရှိရသော ငှက်များ ကဏ္ဍ:သီရိလင်္ကာနိုင်ငံတွင် တွေ့ရှိရသော ငှက်များ ကဏ္ဍ:အရှေ့တောင်အာရှတွင် တွေ့ရှိရသော ငှက်များ ကဏ္ဍ:ပိန်ညင်းနှင့် အလားတူငှက်များ။
ငှက်ပန်းထိမ်ကြီး သည် ဥဩမျိုးနွယ်ငှက်မျိုးစိတ်တခုဖြစ်ပြီး ဘင်္ဂလားဒေ့ရှ်နိုင်ငံ၊ ကမ္ဘောဒီးယားနိုင်ငံ၊ စင်ကာပူနိုင်ငံ၊ ဘူတန်နိုင်ငံ၊ တရုတ်နိုင်ငံ၊ အိန္ဒိယနိုင်ငံ၊ လာအိုနိုင်ငံ၊ မြန်မာနိုင်ငံ၊ နီပေါနိုင်ငံ၊ ပါကစ္စတန်နိုင်ငံ၊ ထိုင်းနိုင်ငံနှင့် ဗီယက်နမ်နိုင်ငံတို့တွင် တွေ့ရှိရလေ့ရှိသည်။
၂၀၂၀ ခုနှစ် မတ်လ ၄ ရက်နေ့တွင် မြန်မာနိုင်ငံ၏ သယံဇာတနှင့် သဘာဝပတ်ဝန်းကျင် ထိန်းသိမ်းရေး ဝန်ကြီးဌာန၊ သစ်တောဦးစီးဌာနမှ ယင်းငှက်ကို မျိုးဆက်ပျက်သုဉ်းမည့်အန္တရာယ်ရှိသဖြင့် မတ်လ ၁၅ ရက်မှ စက်တင်ဘာလ ၃၀ ရက်နေ့အထိ ကာကွယ်ထားသည့် တောရိုင်းတိရစ္ဆာန်များအဖြစ် ထုတ်ပြန်ကြေညာခဲ့သည်။
ကိုးကား ကဏ္ဍ:ဥဩ၊ ယောက်ဖခွေးခေါ်နှင့် အလားတူငှက်များ ကဏ္ဍ:တရုတ်နိုင်ငံတွင် တွေ့ရှိရသော ငှက်များ ကဏ္ဍ:ဟိမဝန္တာတွင် တွေ့ရှိရသော ငှက်များ။
ငှက်ပြာခြောက် (Sitta castanea) သည် ဆစ်တီဒေ မျိုးရင်းတွင် ပါဝင်သည်။
ပါဏဗေဒအမည်မှာ ဆစ်တာ ကက်စ တာနီအာ နီဂလက်တာ ဖြစ်သည်။
အလျား ၆ လက်မခန့်ရှိသည်။
နှုတ်သီး ရှည်၍ ချွန်သည်။
တစ်ကိုယ်လုံးတွင် မွဲပြာရောင် လွှမ်းနေသည်။
ငှက်မအရောင်သည် ငှက်ဖိုအရောင်ထက် ဖျော့သည်။
အချို့ငှက်ပြာချောက်မျိုးတွင် လည်ချောင်း၊ ရင်အုပ်နှင့် ဝမ်းပိုက်တို့သည် တစ်ရောင်တည်း ဖြစ်သည်။